Ζέκα

Ο Ζοζέ Κάρλος Γκονσάλβες Ροντρίγκες (José Carlos Gonçalves Rodrigues, Λισαβόνα, 31 Αυγούστου 1988), περισσότερο γνωστός ως Ζέκα, είναι Έλληνας πρώην επαγγελματίας ποδοσφαιριστής που αγωνιζόταν ως μέσος στον Παναθηναϊκό και την Εθνική Ελλάδος.

 Συλλογική καριέρα 
 Πρώιμα βήματα 
Άρχισε το άθλημα σε ηλικία 10 ετών από τις ακαδημίες της Κάσα Πία και στα 19 του προωθήθηκε στην α' ομάδα. Την πρώτη του χρονιά κατέκτησε το τοπικό πρωτάθλημα Λισαβόνας,διάγραμμα Honra AF Lisboa 2007/2008 , foradejogo.net ενώ τη μεθεπόμενη το αντίστοιχο του 5ου ομίλου της Δ' κατηγορίας Πορτογαλίας και την άνοδο στη Γ'.διάγραμμα III Série E 2009/2010 , foradejogo.net

Βιτόρια ντε Σετούμπαλ
Αμέσως έπειτα μετακινήθηκε στο υψηλότερο ποδοσφαιρικό επίπεδο της χώρας, συμφωνώντας με τη Βιτόρια ντε Σετούμπαλ. Κατά τη διάρκεια της μοναδικής του περιόδου με εκείνη πραγματοποίησε 26 συμμετοχές στο πρωτάθλημα, τις μισές ως βασικός και αγωνιζόμενος 1.603 λεπτά συνολικά,Ζοζέ Κάρλος Γκονσάλβες Ροντρίγκες 2010/2011, soccerway.com με τον σύλλογο να εξασφαλίζει άνετα την παραμονή του από τη 12η θέση της τελικής κατάταξης.Primeira Liga 2010/2011, soccerway.com

 Παναθηναϊκός 
Στις 29 Ιουλίου 2011 και με τη Σετούμπαλ να εισπράττει 380 χιλιάδες ευρώ,Zeca tranfer history, transfermarkt.com υπέγραψε συμβόλαιο 4ετούς διάρκειας στον Παναθηναϊκό, αποτελώντας προσωπική επιλογή του προπονητή Ζεσουάλδο Φερέιρα που είχε άποψη για την αξία του παίκτη από την κοινή πατρίδα τους. Μετά την αποχώρηση του Λουκά Βύντρα, ανέλαβε καθήκοντα πρώτου αρχηγού στην ομάδα,Panathinaikos Athens 2014/15 squad, transfermarkt.com ενώ έναν χρόνο πριν τη λήξη του συμβολαίου του, αυτό επεκτάθηκε έως το 2017 με ετήσιες απολαβές άνω των 300 χιλιάδων.Υπέγραψε μέχρι το 2017 ο Ζέκα, xrimaonline.gr Ο Ζέκα σε διάστημα τριών αγωνιστικών περιόδων με τον Παναθηναϊκό, αναδείχθηκε δευτεραθλητής τρεις φορές (2011-12, 2013-14 και 2014-15) και κυπελλούχος Ελλάδας 2013-14. Συνολικά με τον Παναθηναϊκό σε όλες τις διοργανώσεις μέτρησε 248 εμφανίσεις με 7 γκολ και 23 ασίστ.

 Κοπεγχάγη 
Το καλοκαίρι του 2017 ανακοινώθηκε η μεταγραφή του στην Κοπεγχάγη.Επίσημο: Ανακοινώθηκε η πώληση Ζέκα στην Κοπεγχάγη, www.sport-fm.gr

 Διεθνής καριέρα 
Τον Μάρτιο του 2017 ο τεχνικός της εθνικής Ελλάδας Μίχαελ Σκίμπε κάλεσε τον Ζέκα στην αποστολή της ομάδας. Είναι ο δεύτερος παίκτης που συμμετέχει στην εθνική ομάδα της Ελλάδας, έχοντας αποκτήσει την ελληνική υπηκοότητα μέσω της διαδικασίας της πολιτογράφησης, μετά τον επίσης Πορτογάλο Ντανιέλ Μπατίστα, ο οποίος είχε πολυετή παρουσία στην ΑΕΚ και τον Ολυμπιακό. Έκανε το ντεμπούτο του στις 25 Μαρτίου 2017, σε αγώνα της απέναντι στο Βέλγιο που ήρθε ισόπαλο 1-1, μπαίνοντας ως αλλαγή. Πέτυχε το πρώτο του γκολ με την εθνική στις 3 Σεπτεμβρίου 2017, κόντρα στο Βέλγιο.

 Τίτλοι 

 Παναθηναϊκός 

 Κύπελλο Ελλάδος (2): 2013-14, 2023-24

 Κοπεγχάγη 

 Σουπερλίγκα Δανίας (3): 2018-19, 2021-22, 2022-23

 Ατομικές διακρίσεις 

 Καλύτερη 11αδα της σεζόν στην Σούπερ Λιγκ: 2014-15, 2015-16
 Παίκτης της χρονιάς στο πρωτάθλημα Δανίας: 2019
 Παίκτης της χρονιάς για την Κοπεγχάγη: 2019-20, 2020-21

 Παραπομπές 

 Εξωτερικοί σύνδεσμοι 

 Στατιστικά και προφίλ στο http://www.footballzz.co.uk
 Στατιστικά στο http://www.foradejogo.net 
 προφίλ στο soccerway.com

Κατηγορία:Πορτογάλοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Μέσοι ποδοσφαιριστές
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Σουπερλίγκα Δανίας
Κατηγορία:Έλληνες ποδοσφαιριστές στο εξωτερικό
Κατηγορία:Πολιτογραφημένοι πολίτες της Ελλάδας
Κατηγορία:Έλληνες πορτογαλικής καταγωγής
Κατηγορία:Πορτογάλοι με καταγωγή από το Πράσινο Ακρωτήριο
Κατηγορία:Ξένοι ποδοσφαιριστές στη Δανία